Diari Oficial de la Generalitat Valenciana


Sumari del DOGV 6447, del 27-01-2011 (2011/624)

Informació pública de la modificació puntual número 2 del Pla Parcial del Sector 10-SU-I del Pla General d'Ordenació Urbana.
----------------------------------------------------------------------------------------------------------------------------

### Dades del document

Número de DOGV
:   6447

Data del DOGV
:   27-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/624


Data del document
:   12-01-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la modificació puntual número 2 del Pla Parcial del Sector 10-SU-I del Pla General d'Ordenació Urbana. [2011/624]  
El Ple de l'Ajuntament de Castelló de la Plana, en sessió ordinària celebrada el dia 22 de desembre de 2010, va adoptar, entre altres, l'acord següent:  
«Vist l'expedient que s'està tramitant per a l'aprovació de la modificació puntual número 2 del Pla Parcial del Sector 10 SUI del Pla General d'Ordenació Urbana de Castelló de la Plana, del qual es desprén que:  
1. En data 28 de juliol de 2010 la mercantil Calviga, SA, va presentar un projecte de modificació puntual que afecta el Pla Parcial del Sector 10 SUI, situat entre la carretera nacional 340, l'accés sud a l'autopista A-7 i la quadra Saboner, la modificació proposada, abans de procedir a la seua exposició al públic, es va sotmetre a informe previ dels serveis tècnics municipals els quals, en informe de data 15 de novembre de 2010, van realitzar diverses observacions que van ser traslladades a la referida mercantil. En data 29 de novembre de 2010 es va presentar una nova proposta de modificació en què s'arreplegaven les observacions realitzades.  
2. La modificació proposada té per objecte permetre en l'illa 6 de l'àmbit del pla parcial l'ús docent en les seues classes D (ensenyament superior) i E (altres ensenyaments), limitant en aqueixa illa els altres usos permesos que, en contrast amb els autoritzats en la resta del pla parcial, són més restrictius i compatibles amb l'ús docent. Així mateix, respecte a l'illa ZD, modifica les reculades a fi d'aconseguir unes parcel·les amb característiques urbanístiques més adequades per a la seua edificació i, tenint en compte que:  
I. L'objecte de la primera modificació es concreta en modificar l'article 32 de les normes urbanístiques del pla parcial, i es distingixen dos apartats. En l'apartat 1, article 32.1, serà aplicable a la totalitat de les illes de la zona de qualificació ZI, excepte l'illa 6, en què es permetran els usos que fins ara s'han previst en la redacció vigent del referit article. L'apartat 2, article 32.2, serà aplicable únicament a l'illa 6 de la zona de qualificació ZI i arreplegarà els usos permesos en aquesta i que es concreten en: assistencial-benèfic, comercial, esportiu, docent en les seues classes D (ensenyament superior) i E (altres ensenyaments), garatge-aparcament vinculat a l'activitat principal, hoteler, oci i recreació vinculat a l'activitat principal, religiós, sanitari vinculat a l'activitat principal, sociocultural, tanatori vinculat a l'activitat principal i vivenda per al personal de vigilància de la instal·lació, amb un màxim d'una vivenda per parcel·la.  
La segona modificació proposada afecta a l'illa ZD i té per objecte eliminar en aquesta illa les obligacions de reculada. Aquesta modificació suposa millorar les condicions d'edificació de les parcel·les incloses en aquesta illa que es veuen afectades per la seua singular configuració geomètrica i per l'afecció que suporta, derivada de les servituds que generen les línies elèctriques que la travessen, de manera que amb l'eliminació de l'obligació de reculada, es facilita la materialització dels aprofitaments establits pel pla per a aqueixa illa.  
II. Les modificacions proposades no afecten la coherència del model urbanístic establit pel Pla General perquè es manté l'ús global industrial, així com el residencial incompatible amb aquest, sense que a més varie la imatge que el Pla General va voler per a aquesta zona.  
A més, la modificació proposada manté l'equilibri de les dotacions públiques a què es referix l'article 94 de la Llei Urbanística Valenciana en parlar de les condicions que s'han de respectar en la redacció de les modificacions dels plans.  
III. De conformitat amb el que establix l'article 37.1 de la Llei Urbanística Valenciana, en relació amb l'article 120 del Reglament d'Ordenació i Gestió Territorial, les modificacions proposades afecten a determinacions que tenen la consideració d'ordenació detallada sense afectar cap dels elements de l'ordenació estructural enumerats per l'article 36 de la Llei Urbanística Valenciana.  
IV. Els articles 142 a 154 del Reglament d'Ordenació i Gestió Territorial, en relació amb l'article 64 de la Llei Urbanística Valenciana i 171 d'aquest, regulen el contingut i característiques dels documents que integren un Pla General i la documentació addicional per als plans parcials modificatius. Els documents que integren el projecte de modificació són memòria informativa, memòria justificativa, normes urbanístiques, document de refosa que inclou aquelles modificacions que afecten les normes urbanístiques, i pla d'ordenació i classificació del sòl en què s'arrepleguen les modificacions introduïdes.  
V. Atenent a l'objecte de la modificació, no resulta necessari suspendre l'atorgament de llicències previst en l'article 101 de la Llei Urbanística Valenciana i per tant es manté el règim actual d'edificació de les parcel·les.  
VI. Segons preveu l'article 94 de la Llei Urbanística Valenciana, les modificacions dels plans es duran a terme pel procediment previst per a cada tipus de pla, i l'article 223.5 del Reglament d'Ordenació i Gestió Territorial i Urbanística Valencià establix que les modificacions dels plans generals, referides únicament a elements d'ordenació detallada, es tramitaran conforme al procediment previst per a l'aprovació de plans parcials.   
Segons l'article 83.2.a de la Llei Urbanística Valenciana en relació amb el 90.2 del mateix text, conclosa la redacció del pla, l'òrgan competent el sotmetrà a informació pública per un període mínim d'un mes.   
VII. L'article 123.1.i de la Llei Reguladora de les Bases d'Administració Local, atribuïx al Ple de l'Ajuntament la competència per a l'aprovació inicial del planejament general. El present acord s'haurà d'adoptar amb el vot favorable de la majoria absoluta del nombre legal de membres del Ple de conformitat amb el que establix l'article 123.2 de la Llei Reguladora de les Bases de Règim Local.  
Per tot això, vistos els informes de l'arquitecta municipal de data 30 de novembre de 2010, del cap del Negociat Administratiu de Planejament i Gestió Urbanística,conformat per l'assessora jurídica de Planejament i Gestió Urbanística de data 1 de desembre de 2010 i l'informe del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge, i Serveis Urbans, s'acorda:  
Primer. Aprovar inicialment la modificació puntual número 2 del Pla Parcial del Sector 10 SU-l del Pla General d'Ordenació Urbana de Castelló de la Plana.  
Segon. Sotmetre a informació pública pel termini d'un mes la modificació puntual número 2 del Pla Parcial del Sector 10 SU-l del Pla General d'Ordenació Urbana de Castelló de la Plana i inserir el corresponent anunci en el Diari Oficial de la Comunitat Valenciana, en un diari d'àmplia difusió en la localitat, així com en la pàgina web municipal.  
El que es fa públic per a general coneixement i es comunica al mateix temps que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda dels Germans Bou núm. 16) i presentar les al·legacions que estimen convenients.   
Castelló de la Plana, 12 de gener de 2011.- L'alcalde en funcions del Ple: Javier Moliner Gargallo. El secretari general: Juan Jiménez Hernandis.